text: Klar til at støbe motorsvejsbro
  04 februar 2011 kl. 16.42
  Tirsdag vil den største bro i forbindelse med anlæggelsen af den nye motorvej fra Kliplev til Sønderborg blive støbt.
  Arbejdet starter mandag aften ved 21-tiden og varer et døgn.
  Knapt et år efter at de første anlægsarbejder på motorvejen fra Kliplev til Sønderborg er gået i gang, bliver den største bro støbt. Det drejer sig om overføringen hen over Bjerndrup Mølleå, som ligger nord for Søgaardvejen mellem Kliplev og Søgaard.
  Til støbningen af broen bruges næsten 1450 kubikmeter beton, som indbygges i løbet af 24 timer.
  For at gøre dette muligt, vil der ankomme op til 10 betonbiler/timen til selve byggepladsen og betonen indbygges derfra ved hjælp af to betonpumper på stedet.
  På nuværende tidspunkt er ialt 16 broer under opførsel på den nye strækningen mellem den sønderjyske motorvej E45 og Sønderborg. 
  Samtlige broer vil står færdige i løbet af sensommeren.
  